stanford-oval/wikipedia huggingface dataset:
สมองน้อย

| เซรีเบลลัม  (Cerebellum) |
| --- | --- |
สมองของมนุษย์ เซรีเบลลัมแสดงด้วยสีม่วง
รายละเอียด
ส่วนหนึ่งของ: สมอง
หลอดเลือดแดง: มีหลอดเลือดแดงที่เลี้ยงทั้งหมด ดังนี้ หลอดเลือดแดงซุพีเรียร์ซีรีเบลลาร์ (SCA)  หลอดเลือดแดงแอนทีเรียร์อินฟีเรียร์ซีรีเบลลาร์ (AICA)  หลอดเลือดแดงโพสทีเรียร์อินฟีเรียร์ซีรีเบลลาร์ (PICA) 
หลอดเลือดดำ: มีหลอดเลือดดำที่รับเลือดทั้งหมด ดังนี้ หลอดเลือดดำซุพีเรียร์ซีรีเบลลาร์  หลอดเลือดดำอินฟีเรียร์ซีรีเบลลาร์ 
ตัวระบุ
MeSH: D002531
นิวโรเนมส์: 643
นิวโรเล็กซ์ ID: birnlex_1489
TA98: A14.1.07.001
TA2: 5788
FMA: 67944
ศัพท์ทางกายวิภาคของประสาทกายวิภาคศาสตร์[แก้ไขบนวิกิสนเทศ]
เซรีเบลลัม หรือ สมองน้อย (อังกฤษ: Cerebellum) เป็นบริเวณของสมองที่ทำหน้าที่สำคัญในการประมวลการรับรู้และการควบคุมการสั่งการ เนื่องจากซีรีเบลลัมทำหน้าที่ประสานการควบคุมการสั่งการ จึงมีวิถีประสาทเชื่อมระหว่างซีรีเบลลัมและคอร์เท็กซ์สั่งการของซีรีบรัม (ซึ่งจะส่งข้อมูลไปยังกล้ามเนื้อเพื่อเคลื่อนไหว) และลำเส้นใยประสาทสไปโนซีรีเบลลาร์ (spinocerebellar tract) (ซึ่งทำหน้าที่ส่งข้อมูลการรับรู้อากัปกิริยาจากไขสันหลังกลับมายังซีรีเบลลัม) เซรีเบลลัมทำหน้าที่ประมวลวิถีประสาทต่าง ๆ โดยใช้ข้อมูลเกี่ยวกับตำแหน่งของร่างกายและการเคลื่อนไหวละเอียดที่ส่งกลับเข้ามา
รอยโรคที่เกิดในเซรีเบลลัมไม่ก่อให้เกิดกล้ามเนื้ออ่อนแรงหรือทำให้เกิดอัมพาต แต่จะเกิดความผิดปกติในการส่งข้อมูลกลับซึ่งทำให้เกิดความผิดปกติในการเคลื่อนไหวละเอียด, การรักษาสมดุล, ท่าทางและตำแหน่งของร่างกาย, และการเรียนรู้การสั่งการ การสังเกตของนักสรีรวิทยาในช่วงศตวรรษที่ 18 บ่งชี้ว่าผู้ป่วยที่เกิดความเสียหายที่เซรีเบลลัมจะมีปัญหาในการประสานการสั่งการ (motor coordination) และการเคลื่อนไหว การวิจัยเกี่ยวกับหน้าที่ของซีรีเบลลัมในช่วงต้นถึงกลางศตวรรษที่ 19 จะศึกษาจากรอยโรคและการลองตัดซีรีเบลลัมในสมองของสัตว์ทดลอง นักวิจัยทางสรีรวิทยาได้บันทึกว่ารอยโรคดังกล่าวทำให้สัตว์มีการเคลื่อนไหวที่ผิดปกติ, ท่าเดินเงอะงะ, และกล้ามเนื้ออ่อนแรง จากการสังเกตในช่วงเวลานั้นทำให้เกิดข้อสรุปว่าซีรีเบลลัมเป็นโครงสร้างเกี่ยวกับการควบคุมการสั่งการ อย่างไรก็ตามในการวิจัยสมัยใหม่แสดงว่าซีรีเบลลัมมีหน้าที่ที่หลากหลายกว่าไม่ว่าจะเป็นหน้าที่เกี่ยวกับกระบวนการคิด (ประชาน; cognition) , เช่น ความใส่ใจ, และกระบวนการทางภาษา, ดนตรี, และสิ่งกระตุ้นชั่วคราวอื่นๆ
ลักษณะโดยทั่วไป

ซีรีเบลลัมตั้งอยู่บริเวณด้านหลังเยื้องด้านล่างของศีรษะ (บริเวณสมองส่วนท้าย (rhombencephalon)) ด้านหลังของพอนส์ (pons) และด้านล่างกลีบท้ายทอย (occipital lobe) ของซีรีบรัม ซีรีเบลลัมประกอบด้วยเซลล์แกรนูล (granule cell) ขนาดเล็กๆ จำนวนมาก ส่วนนี้จึงมีเซลล์ประสาทมากกว่า 50% ของสมองทั้งหมด แต่มีปริมาตรเพียง 10% ของปริมาตรสมองรวม ซีรีเบลลัมรับใยประสาทนำเข้ามากถึงประมาณ 200 ล้านใย ในขณะที่เส้นประสาทตา (optic nerve) ประกอบด้วยใยประสาทเพียงหนึ่งล้านใย
ซีรีเบลลัมแบ่งออกเป็นครึ่งซ้ายและขวาเช่นเดียวกับซีรีบรัม และแบ่งออกเป็นกลีบย่อยๆ 10 กลีบ การเรียงตัวของเซลล์ประสาทในซีรีเบลลัมมีลักษณะเป็นแบบเดียวกันทั้งหมด คือเชื่อมต่อเป็นชุดของวงจรในแนวตั้งฉาก การเรียงตัวเป็นแบบเดียวกันดังกล่าวทำให้ง่ายต่อการศึกษาวงจรประสาท
เซลล์ประสาทสองประเภทที่มีบทบาทโดดเด่นในวงจรสมองน้อยคือ เซลล์เปอร์กินเจ(Purkinje cells) และ เซลล์แกรนูล(granule cell) เซลล์เปอร์กินเจควบคุมการแสดงผลของซีรีเบลลัมโดยยับยั้งจากการยิงของนิวเคลียสลึก ความผิดปกติที่เกี่ยวข้องกับเซลล์เปอร์กินเจ มักจะมีผลเสียต่อการเคลื่อนไหวของผู้ป่วยได้ เซลล์แกรนูลคือหนึ่งในเซลล์ประสาทที่เล็กที่สุดในซีรีเบลลัม เซลล์แกรนูลรับเส้นประสาททั้งหมดจาก mossy fibre
การเจริญพัฒนาและวิวัฒนาการ

ระหว่างช่วงต้นของการเจริญของเอ็มบริโอ สมองจะเริ่มแบ่งออกเป็น 3 ส่วนหรือปล้อง ได้แก่ สมองส่วนหน้า (prosencephalon) , สมองส่วนกลาง (mesencephalon) , และสมองส่วนท้าย (rhombencephalon) สมองส่วนท้ายจะเป็นปล้องที่อยู่ท้ายที่สุดซึ่งจะเจริญไปเป็นซีรีเบลลัม ส่วนนี้จะเจริญโดยพัฒนาเป็นกระเปาะ 8 อัน เรียกว่า รอมโบเมียร์ (rhombomere) ซีรีเบลลัมจะเจริญมาจากรอมโบเมียร์ 2 อันที่อยู่ตรงแผ่นเอลาร์ (alar plate) ของนิวรัล ทูบ (neural tube) ซึ่งเป็นท่อที่จะเจริญไปเป็นสมองและไขสันหลัง
ภาพอื่นๆ

Lobes
Diencephalon
Scheme showing the connections of the several parts of the brain.
Upper surface of the cerebellum.
Under surface of the cerebellum.
Sagittal section of the cerebellum, near the junction of the vermis with the hemisphere.
Dissection showing the projection fibers of the cerebellum.
Scheme of roof of fourth ventricle. The arrow is in the foramen of Majendie.
Dissection showing the course of the cerebrospinal fibers.
Diagram showing the positions of the three principal subarachnoid cisternæ.
Human cerebellum anterior view
Human brain midsagittal view
ดูเพิ่ม

สถานีย่อยแพทยศาสตร์
แอ่งกะโหลกหลัง
สมอง
ระบบประสาทกลาง
รายชื่อบริเวณของสมองมนุษย์
แหล่งข้อมูลอื่น

A worldwide list of laboratories that do research on the cerebellum ที่ เวย์แบ็กแมชชีน.
Cerebellum and timing at University of California, Berkeley
Cerebellum and multiple sclerosis at mult-sclerosis.org
Basal ganglia and cerebellum เก็บถาวร 2009-04-29 ที่ เวย์แบ็กแมชชีน at Washington University in St. Louis
"The Treasure at the Bottom of the Brain” เก็บถาวร 2007-09-27 ที่ เวย์แบ็กแมชชีน at newhorizons.org
Cerebellum images เก็บถาวร 2008-04-15 ที่ เวย์แบ็กแมชชีน at About.com
ภาพสมองตัดแต่งสีซึ่งรวมส่วน "cerebellum" at the BrainMaps project
Histological section of primate cerebellum เก็บถาวร 2008-01-11 ที่ เวย์แบ็กแมชชีน at University of Birmingham
Cerebellum and Motor Control เก็บถาวร 2015-06-21 ที่ เวย์แบ็กแมชชีน, Neurophysiology Lecture Site, Ronald E. Young, Ph.D., University of West Indies, Mona.
หนังสืออ่านเพิ่มเติม

Ito M. Cerebellum and Neural Control. New York: Raven Press; 1984. ISBN 0-89004-106-7
Kandel ER, Schwartz JH, Jessell TM. Principles of Neural Science, 4th ed. McGraw-Hill, New York (2000). ISBN 0-8385-7701-6
Llinás, R, Sotelo C. The Cerebellum Revisited. New York: Springer; 1992. ISBN 0-387-97693-0
Parent A, Carpenter MB. Carpenter's Human Neuroanatomy. 9th ed. Philadelphia: Williams and Wilkins; 1995. ISBN 0-683-06752-4
ภาพวาดของเซลล์ภายในซีรีเบลลัมของไก่ โดย ซานเตียโก รามอน อี กาคาล
สมาคมพาราลิมปิกฟีจี

สมาคมพาราลิมปิกฟีจี (อังกฤษ: Fiji Paralympic Association, รหัสไอโอซี: FIJ) เป็นคณะกรรมการพาราลิมปิกแห่งชาติที่เป็นตัวแทนของประเทศฟีจีสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ซูวา ประเทศฟีจี ก่อตั้งเมื่อปี พ.ศ. 2533 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากฟีจีเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกโอเชียเนีย (โอพีซี)
ดูเพิ่ม

ประเทศฟีจีในพาราลิมปิก
ประเทศฟีจีในโอลิมปิก
แหล่งข้อมูลอื่น

สมาคมพาราลิมปิกฟีจี
| ด ค ก คณะกรรมการพาราลิมปิกโอเชียเนีย (OPC) |
| --- | --- |
 ออสเตรเลีย  ฟีจี  คิรีบาส  นิวซีแลนด์  ปาปัวนิวกินี  ซามัว  ตองงา  วานูอาตู
สมาคมพระคริสตธรรมไทย

สมาคมพระคริสตธรรมไทย (อังกฤษ: Thailand Bible Society) เป็นองค์การทางศาสนาคริสต์ที่ก่อตั้งขึ้นเพื่อแปลและแจกจ่ายพระคริสตธรรมคัมภีร์ในภาษาไทย สมาคมพระคริสตธรรมไทยเป็นสมาชิกของสหสมาคมพระคริสตธรรมสากล
สมาคมแห่งนี้ก่อตั้งขึ้นเมื่อปี พ.ศ. 2509 และจนถึง พ.ศ. 2548 ได้แจกจ่ายพระคริสตธรรมคัมภีร์ไทยไปทั้งหมด 43,740 เล่ม และพันธสัญญาใหม่ 9,629 เล่ม
พระคริสตธรรมคัมภีร์ในภาษาไทย

บทความหลัก: คัมภีร์ไบเบิล § การแปลและการแก้ไขคำแปลคัมภีร์ไบเบิลในภาษาไทย
ผลงานในการแปล แก้ไขคำแปล และตีพิมพ์ ของสมาคมพระคริสตธรรมไทย ต่อคัมภีร์ไบเบิล มีดังนี้
พระกิตติคุณลูกา ปี ค.ศ. 1834
พระกิตติคุณมัทธิว ปี ค.ศ. 1834
พระกิตติคุณมัทธิวและพระกิตติคุณลูกา ปี ค.ศ. 1834
พระกิตติคุณทั้งสี่เล่ม ปี ค.ศ. 1842
พระกิตติคุณทั้งสี่เล่ม ปี ค.ศ. 1850
พระกิตติคุณมัทธิว ปี ค.ศ. 1850
พระคัมภีร์ภาคพันธสัญญาเดิม ปี ค.ศ. 1883
พระคริสตธรรมคัมภีร์ ฉบับ 1940 หรือ พระคัมภีร์คริสเตียน ฉบับแปลโลกใหม่ ปี ค.ศ. 1940
พระคริสตธรรมคัมภีร์ ฉบับ 1971 หรือ TH1971 หรือ THRS (Thai Revised Standard Version) ปี ค.ศ. 1971
พระคริสตธรรมคัมภีร์ ฉบับ ประชานิยม ปี ค.ศ. 1984
พระคริสตธรรมคัมภีร์ ฉบับ 2011 หรือ พระคริสตธรรมคัมภีร์ ฉบับมาตรฐาน หรือ THSV (Thai Standard Version) ปี ค.ศ. 2011
แหล่งข้อมูลอื่น

สมาคมพระคริสตธรรมไทย
| ด ค กศาสนาในประเทศไทย |
| --- | --- |
พุทธ:  องค์กร: มหาเถรสมาคม  สำนักงานพระพุทธศาสนาแห่งชาติ; นิกาย: มหานิกาย - ธรรมยุติกนิกาย - จีนนิกาย - อนัมนิกาย 
อิสลาม:  องค์กร: คณะกรรมการกลางอิสลามแห่งประเทศไทย; นิกาย: ซุนนี  ชีอะฮ์ 
คริสต์:  องค์กร: สภาประมุขบาทหลวง  สภาคริสตจักร  สหกิจคริสเตียน  สหคริสตจักรแบ๊บติสต์  แอดเวนทิสต์; นิกาย: คาทอลิก  โปรเตสแตนต์  ออร์ทอดอกซ์ 
ฮินดู:  องค์กร: สำนักพราหมณ์พระราชครู  สมาคมฮินดูสมาช  สมาคมฮินดูธรรมสภา; นิกาย: ไศวะ  ไวษณพ  ศักติ 
ซิกข์:  องค์กร: สมาคมศรีคุรุสิงห์สภา; นิกาย: นานักปันณิ  นิลิมเล 
ศาสนาอื่น:  ยูดาห์  บาไฮ  พื้นบ้านจีน 
หัวข้ออื่น:  กรมการศาสนา  เสรีภาพทางศาสนา
สมาคมฟุตบอลกรีเนดา

| CONCACAF |
| --- | --- |
ก่อตั้ง: 1924
สำนักงานใหญ่: เซนต์จอร์เจส
สมาชิกฟีฟ่า: 1978
สมาชิกCONCACAF: 1978
ประธาน: Cheney Joseph
เว็บไซต์: http://www.grenadafa.com/
สมาคมฟุตบอลกรีเนดา (อังกฤษ: Grenada Football Association, หรือ GFA) เป็นหน่วยงานที่กำกับดูแลฟุตบอลในประเทศกรีเนดา มีสำนักงานใหญ่ตั้งอยู่ที่เซนต์จอร์เจส ก่อตั้งขึ้นเมื่อปี พ.ศ. 2467 เป็นสมาชิกของสหพันธ์ฟุตบอลระหว่างประเทศ (ฟีฟ่า) และสมาชิกของสมาพันธ์ฟุตบอลอเมริกาเหนือ อเมริกากลาง และแคริบเบียน (คอนคาแคฟ) มีหน้ารับผิดชอบดูแลการแข่งขันฟุตบอลลีกในประเทศกรีเนดารวมถึงฟุตบอลทีมชาติกรีเนดา
ดูเพิ่ม

ฟุตบอลในประเทศกรีเนดา
ฟุตบอลทีมชาติกรีเนดา
ฟุตบอลหญิงทีมชาติกรีเนดา
ฟุตบอลทีมชาติกรีเนดารุ่นอายุไม่เกิน 16 ปี
ฟุตบอลทีมชาติกรีเนดารุ่นอายุไม่เกิน 19 ปี
ฟุตบอลทีมชาติกรีเนดารุ่นอายุไม่เกิน 23 ปี
คอนคาแคฟโกลด์คัพ
คอนคาแคฟแชมเปียนส์ลีก
แหล่งข้อมูลอื่น

เว็บไซต์ทางการ
Grenada on FIFA.com เก็บถาวร 2018-08-19 ที่ เวย์แบ็กแมชชีน
| ด ค กสมาคมฟุตบอลแห่งชาติของอเมริกาเหนือ อเมริกากลาง และแคริบเบียน (CONCACAF) |
| --- | --- |
อเมริกาเหนือ (NAFU):  แคนาดา  เม็กซิโก  สหรัฐ 
อเมริกากลาง (UNCAF):  เบลีซ  คอสตาริกา  เอลซัลวาดอร์  กัวเตมาลา  ฮอนดูรัส  นิการากัว  ปานามา 
แคริบเบียน (CFU):  แองกวิลลา  แอนทีกาและบาร์บิวดา  อารูบา  บาฮามาส  บาร์เบโดส  เบอร์มิวดา  โบแนเรอ2  หมู่เกาะบริติชเวอร์จิน  หมู่เกาะเคย์แมน  คิวบา  กือราเซา  ดอมินีกา  สาธารณรัฐโดมินิกัน  เฟรนช์เกียนา1 2  กรีเนดา  กัวเดอลุป2  กายอานา1  เฮติ  จาเมกา  มาร์ตีนิก2  มอนต์เซอร์รัต  ปวยร์โตรีโก  เซนต์คิตส์และเนวิส  เซนต์ลูเชีย  แซ็ง-มาร์แต็ง2  เซนต์วินเซนต์และเกรนาดีนส์  ซินต์มาร์เติน2  ซูรินาม1  ตรินิแดดและโตเบโก  เติกส์และเคคอส  หมู่เกาะเวอร์จินของสหรัฐ 
 1 สมาชิกอเมริกาใต้แต่สังกัด CONCACAF และ CFU  2 สมาชิก CONCACAF เต็มรูปแบบ แต่ไม่มีส่วนเกี่ยวข้องกับ FIFA
สมาคมฟุตบอลฟีจี

| โอเอฟซี |
| --- | --- |
ก่อตั้ง: ค.ศ. 1938
สมาชิกฟีฟ่า: ค.ศ. 1964
สมาชิกโอเอฟซี: ค.ศ. 1966
ประธาน: Rajesh Patel
เว็บไซต์: http://www.fijifootball.com.fj
สมาคมฟุตบอลฟีจี (อังกฤษ: Fiji Football Association) เป็นสมาคมที่ดูแลการจัดการแข่งขันฟุตบอลของประเทศฟีจี ก่อตั้งขึ้นในปี ค.ศ. 1938 โดยกลุ่มประชากรฟีจีเชื้อสายอินเดีย เข้าร่วมเป็นสมาชิกของสหพันธ์ฟุตบอลระหว่างประเทศในปี ค.ศ. 1963 และเป็นหนึ่งในผู้ร่วมก่อตั้งสมาพันธ์ฟุตบอลโอเชียเนียในปี ค.ศ. 1966
สมาคมดาราศาสตร์ไทย

ตราสัญลักษณ์ของสมาคมดาราศาสตร์ไทย
สมาคมดาราศาสตร์ไทย (อังกฤษ: Thai Astronomical Society) ชื่อย่อว่า สดท. เดิมชื่อ สมาคมนักดาราศาสตร์ เป็นสมาคมทางวิชาการด้านดาราศาสตร์ ของประเทศไทย ซึ่งมีวัตถุประสงค์ในการส่งเสริมการศึกษาดาราศาสตร์ สนับสนุนการค้นคว้า งานวิจัย และเผยแพร่ความรู้ทางวิชาการเกี่ยวกับดาราศาสตร์ ตั้งอยู่ที่ท้องฟ้าจำลอง กรุงเทพฯ
สมาคมดาราศาสตร์ไทยจัดตั้งขึ้นเมื่อวันที่ 11 พฤศจิกายน พ.ศ. 2523 ได้จัดกิจกรรมต่างๆ ในการส่งเสริมการศึกษาด้านดาราศาสตร์ในประเทศไทย เช่น กิจกรรมดาราศาสตร์สัญจร การจัดค่ายดาราศาสตร์โอลิมปิก การบรรยายพิเศษประจำเดือน และการจัดทำวารสาร "ทางช้างเผือก" เพื่อเผยแพร่ข่าวสาร ปรากฏการณ์ และบทความทางดาราศาสตร์ให้แก่ทั้งสมาชิกและบุคคลทั่วไป
ปัจจุบันสมาคมดาราศาสตร์ไทยได้มี นายอารี สวัสดี เป็นนายกสมาคม
ประวัติ

ระหว่างวันที่ 25-26 กันยายน พ.ศ. 2521 ได้มีการสัมนาดาราศาสตร์ ณ ท้องฟ้าจำลอง กรุงเทพฯ  ผู้เข้าร่วมสัมมนาครั้งนั้นเป็นนักดาราศาสตร์ หรือทำงานเกี่ยวข้องกับวิชาดาราศาสตร์จากหลายสถาบันทั่วประเทศ เช่น อาจารย์ผู้สอนวิชาดาราศาสตร์ หรือวิชาที่เกี่ยวข้องในมหาวิทยาลัยและวิทยาลัยครู อาจารย์ผู้สอนดาราศาสตร์ในโรงเรียนบางแห่งของกรมสามัญศึกษา นักวิทยาศาสตร์ จากสำนักงานคณะกรรมการวิจัยแห่งชาติ เป็นต้น
ผู้เข้าสัมมนาทั้งหมดมีความเห็นพ้องต้องกันว่า ควรจะมีสมาคมทางวิชาการด้านดาราศาสตร์ จึงมีมติแต่งตั้งคณะทำงานเพื่อก่อตั้งสมาคมดาราศาสตร์แห่งประเทศไทยขึ้นคณะหนึ่ง จำนวน 12 คน ดังนี้
นายระวี ภาวิไล ประธาน
นายสมหวัง ตัณฑลักษณ์ รองประธาน
นายประยูร ร่มโพธิ์
นายขาว เหมือนวงศ์
นายสุวิทย์ วิบูลย์เศรษฐ์
นายระวิ สงวนทรัพย์
นายกนก จันทร์ขจร
นายสุมิตร นิภารักษ์
นายพรชัย ศรีวลีรัตน์
นางกุหลาบ ลิบรัตนสกุล
นายนิพนธ์ ทรายเพชร เลขานุการ
น.ส.ยุพา วานิชชัย ผู้ช่วยเลขานุการ
คณะทำงานได้ประชุมร่างระเบียบข้อบังคับและนำเสนอขออนุญาตจัดตั้งสมาคมดาราศาสตร์ไทย จากสำนักงานคณะกรรมการวัฒนธรรมแห่งชาติ และได้รับอนุญาตให้จัดตั้งเป็นสมาคม ได้ตามใบอนุญาตเลขที่ ต.275/2523 ออกเมื่อวันที่ 11 พฤศจิกายน พ.ศ. 2523 ในชื่อว่า สมาคมนักดาราศาสตร์
สัญลักษณ์ของสมาคม

ตราสัญลักษณ์ของสมาคมดาราศาสตร์ไทย ใช้เป็นรูปสมเด็จพระนารายณ์มหาราชทรงกล้องโทรทรรศน์ ซึ่งเป็นภาพจำลองจากภาพแกะสลักไม้ ฝีมือจิตรกรชาวฝรั่งเศส เป็นภาพขณะที่กำลังทรงกล้องโทรทรรศน์เพื่อทอดพระเนตรจันทรุปราคา ที่พระที่นั่งเย็น ริมทะเลชุบศร จังหวัดลพบุรี
แหล่งข้อมูลอื่น

http://thaiastro.nectec.or.th เว็บไซต์อย่างเป็นทางการ (ไทย)
สมาคมพาราลิมปิกอังกฤษ

สมาคมพาราลิมปิกอังกฤษ (อังกฤษ: British Paralympic Association, รหัสไอโอซี: GBR) เป็นคณะกรรมการพาราลิมปิกแห่งชาติที่เป็นตัวแทนของประเทศสหราชอาณาจักรสำหรับการเคลื่อนไหวกีฬาพาราลิมปิก มีสำนักงานใหญ่ตั้งอยู่ที่ลอนดอน ประเทศสหราชอาณาจักร ก่อตั้งเมื่อปี พ.ศ. 2532 เป็นองค์กรไม่แสวงหาผลกำไรที่คัดเลือกทีมและระดมทุนเพื่อส่งผู้เข้าแข่งขันจากสหราชอาณาจักรเข้าร่วมการแข่งขันกีฬาพาราลิมปิกที่จัดโดยคณะกรรมการพาราลิมปิกสากล (ไอพีซี) และเป็นสมาชิกของคณะกรรมการพาราลิมปิกแห่งยุโรป (อีพีซี)
ดูเพิ่ม

สหราชอาณาจักรในพาราลิมปิก
สหราชอาณาจักรในโอลิมปิก
แหล่งข้อมูลอื่น

สมาคมพาราลิมปิกอังกฤษ เก็บถาวร 2021-10-15 ที่ เวย์แบ็กแมชชีน
| ด ค ก คณะกรรมการพาราลิมปิกยุโรป (EPC) |
| --- | --- |
 อันดอร์รา  อาร์เมเนีย  ออสเตรีย  อาเซอร์ไบจาน  เบลารุส  เบลเยียม  บอสเนียและเฮอร์เซโกวีนา  บัลแกเรีย  โครเอเชีย  ไซปรัส  เช็กเกีย  เดนมาร์ก  เอสโตเนีย  หมู่เกาะแฟโร  ฟินแลนด์  ฝรั่งเศส  จอร์เจีย  เยอรมนี  สหราชอาณาจักร  กรีซ  ฮังการี  ไอซ์แลนด์  ไอร์แลนด์  อิสราเอล  อิตาลี  ลัตเวีย  ลิกเตนสไตน์  ลิทัวเนีย  ลักเซมเบิร์ก  มอลตา  มอลโดวา  มอนเตเนโกร  เนเธอร์แลนด์  นอร์ทมาซิโดเนีย  นอร์เวย์  โปแลนด์  โปรตุเกส  โรมาเนีย  รัสเซีย  เซอร์เบีย  สโลวาเกีย  สโลวีเนีย  สเปน  สวีเดน  สวิตเซอร์แลนด์  ตุรกี  ยูเครน
สปลิท

| สปลิท  Split |
| --- | --- |
ที่เกิด:  กรุงเทพมหานคร ประเทศไทย
แนวเพลง: ป็อป
อาชีพ: นักร้อง
เครื่องดนตรี: กีตาร์
ช่วงปี: พ.ศ. 2555-ปัจจุบัน
ค่ายเพลง: การ์เด้นมิวสิค   (ในสังกัดอาร์เอส)

สมาชิก: ชลัชจักร ตรีนงลักษณ์ (นิว)   ศตายุ นาคทองเพชร (โซ่)
สปลิท (อังกฤษ: Split, the Split) เป็นศิลปินดูโอค่ายกามิกาเซ่ ในสังกัดอาร์เอส เป็นดูโอชายวงแรกของค่าย เคยcover เพลงก่อนเข้าวงการ โดย สปลิทเคยอยู่วง "The Split" ซึ่งรวมกับเพื่อนในโรงเรียน โดย นิวเป็นมือกลอง ส่วนโซ่เป็นมือกีตาร์ แล้วแยกมาเป็นคู่หูดูโอโดยในนาม “สปลิท” โดยได้เริ่มเข้าสู่วงการจากการที่ทางทีมงานของค่ายกามิกาเซ่ไปพบคลิปวิดีโอที่ทั้ง 2 คน cover เพลง ของ ศิลปินที่มีชือเสียงต่างๆและโพสต์ไว้ใน Youtube Channel ที่มีชื่อว่าTHE SPLIT channel  ทีมงาน Casting ของกามิกาเซ่จึงสนใจในความสามารถด้านการร้อง,การนำเสนอและความสามารถทางดนตรีของ สปลิทและจึงได้ติดต่อให้สปลิทมาออดิชั่นและได้รับเข้าสู่สังกัดกามิกาเซ่เพื่อรับการฝึกฝนทักษะการร้องเพิ่มเติมเป็นเวลา 1 ปี โดยสปลิทได้ได้เปิดตัวในนาม “เดโม โพรเจกต์”  โดยร่วมกับเพื่อนสาวอีก 2 คนคือ อริศรา โรเซ็นดาห์ล (แครอล) และ อริสรา บัวปรางค์ (ฟ้า) ในซิงเกิล"วัยรุ่นครั้งเดียว" และ วันนี้สปลิทได้มีซิงเกิลเป็นของตัวเองแล้วในชื่อเพลงว่า “เพลงของเธอ” ซึ่งเป็นเพลงแนว Acoustic Pop ฟังสบาย โดยผู้อยู่เบื้องหลังเพลงนี้คือ แหลม - ทเวนตีไฟฟ์อาวส์  และ ฟั่น-โกมล บุญเพียรผล ปัจจุบันอยู่ค่าย Garden Music สังกัดอาร์เอส
รายชื่อสมาชิก

| ชื่อ-นามสกุล | ชื่อเล่น | เชื้อชาติ | วันเกิด |
| --- | --- | --- | --- |
| ชลัชจักร ตรีนงลักษณ์ | (นิว) | ไทย | 24 ธันวาคม พ.ศ. 2537 (29 ปี) |
| ศตายุ นาคทองเพชร | (โซ่) | ไทย | 4 มีนาคม พ.ศ. 2538 (29 ปี) |
ผลงานเพลง > อัลบั้มปกติ

| รายละเอียดอัลบั้ม | รายชื่อเพลง |
| --- | --- |
split ปี: พ.ศ. 2555  สังกัด: กามิกาเซ่  วันวางแผงอัลบั้ม::  เพลงของเธอ  แค่นั้น  แค่หันมา  เพลงของเธอ (Inst.)  แค่นั้น (Inst.)  แค่หันมา (Inst.)
ผลงานเพลง > อัลบั้มโปรเจกต์พิเศษ

| รายละเอียดอัลบั้ม | รายชื่อเพลง |
| --- | --- |
 Demo Project  ปี: พ.ศ. 2555  สังกัด: กามิกาเซ่  วันวางแผงอัลบั้ม::  วัยรุ่นครั้งเดียว  เพลงของเธอ  โปรดรักษาระยะห่าง ของ ฟ้า  ให้ทาย (Guess?) ของ แครอล  แค่นั้น  อริศ(ส)รา ของ อริศ(ส)รา  ไม่ค่อยชัด (Status) ของ อริศ(ส)รา  แค่หันมา  โลกแตก ของ เจฟ  แฟนเก่าก็เหงาเป็น ของ ฟ้า  คิดถึงเธอแทบจะตายแล้ว ของ เจฟ
| รายละเอียดอัลบั้ม | รายชื่อเพลง |
| --- | --- |
 Demo Project The Album  ปี: พ.ศ. 2555  สังกัด: กามิกาเซ่  วันวางแผงอัลบั้ม::  วัยรุ่นครั้งเดียว  แค่นั้น  ให้ทาย(Guess?)  โปรดรักษาระยะห่าง  ไม่ค่อยชัด(Status)
| รายละเอียดอัลบั้ม | รายชื่อเพลง |
| --- | --- |
 Special Project พิเศษส่งท้ายปี Garden (THE MEMORIES)   ปี: พ.ศ. 2558  สังกัด: การ์เดนมิวสิค  วันวางแผงอัลบั้ม::  เธอไม่เคยรู้ : MARK JENMANA ,SPLIT
มิวสิควีดีโอ

รักแท้จะตามหาเธอ (Destiny) ของ สปลิท
พิธีกร

| พิธีกร |
| --- | --- | --- |

| รายการ | ช่อง | สมาชิก |
| รายการ KamiKaze | ยู แชนแนล | สปลิท |
ผลงานโฆษณา

| ผลงานโฆษณา |
| --- | --- | --- |

| ชื่อโฆษณา | สมาชิก | ร่วมกับ |
| โฆษณา est น้ำผลไม้อัดลม | สปลิท | อริศรา โรเซ็นดาห์ล (แครอล) อริสรา บัวปรางค์ (ฟ้า) |
รางวัล

Playpark Music Awards 2012 สาขา เน็ตไอดอลยอดนิยม จากการร่วมโหวตของสมาชิกเว็บไซต์เพลย์พาร์คดอตคอม
Kazz Awards 2013 สาขา ศิลปินกลุ่มยอดนิยม จากงานฉลองครบรอบ7ปีนิตยสารKazz
พิฆเนศวร ครั้งที่ 2 สาขา เพลงเยาวชนดีเด่นชาย  จากงานประกาศรางวัล"พิฆเนศวร" รางวัลวิทยุแห่งชาติ ครั้งที่ 2
คอนเสิร์ต

| คอนเสิร์ต |
| --- | --- | --- |

| ชื่อคอนเสิร์ต | วันที่แสดง | สถานที่แสดง |
| KAMIKAZE THE 5th DESTINY CONCERT | 13 ตุลาคม พ.ศ. 2555 | รอยัล พารากอน ฮอลล์ สยามพารากอน |
| KAMIKAZE K Fight Concert | 13 ตุลาคม พ.ศ. 2556 | รอยัล พารากอน ฮอลล์ สยามพารากอน |
แหล่งข้อมูลอื่น

THE SPLIT channel ที่ยูทูบ
เฟสบุ๊คเดโม โพรเจกต์
เฟสบุ๊คของสปลิท
เฟสบุ๊คของโซ่
โซ่ ที่เอกซ์ (ทวิตเตอร์)
นิว ที่เอกซ์ (ทวิตเตอร์)
| ด ค กศิลปินสังกัดกามิกาเซ่ |
| --- | --- |
เกิร์ลกรุ๊ป:  เฟย์ ฟาง แก้ว  ชิลลี่ไวท์ช็อค  สวีต ดี  คิส มี ไฟฟ์ 
ดูโอ:  โฟร์-มด  เนโกะ จัมพ์  นิ้ง-ปิ๊ง  ซิสก้า  แคท-แพท  เอบี ควีน  สปลิท  ไปป์-มาก่อน 
ศิลปินเดี่ยว:  พายุ  ขนมจีน  จามิล่า  หวาย  จินนี่  ธามไท  ฟ้า  แครอล  แต๊งกิ้ว  เจฟ  มิณทร์  กรีน  พาร์ท  เติร์ด  มาร์ค  แองจี้  ซีแนน  ครีมมี่  เฟรชชิบี้  เคเคพี  อัทเทอร์  เกรซซี่ 
ฮิปฮอป:  ทรี.ทู.วัน 
บอยแบนด์:  เค-โอติก  เอกซ์ ไอ เอส  วี.อาร์.พี 
วงดนตรี:  แฟกต์ ยู  สแควร์ เซอร์เคิล 
โปรเจกต์พิเศษ:  ลิปซ์ โปรเจกต์  เซเวนเดส์  ทู ไฮ  มังกีย์ ฮีโร่  เซเวนเดส์ 2  เดโม โพรเจกต์  อริศ(ส)รา  นิวคอร์เมอร์
สมาคมคอมพิวเตอร์เอซีเอ็ม

| --- | --- |

ก่อตั้ง: 1947
สํานักงานใหญ่: นิวยอร์ก
สมาชิก  : 100,000
ประธานสมาคม: อเล็กซานเดอร์ แอล. วูล์ฟ
เว็บไซต์: www.acm.org
สมาคมคอมพิวเตอร์เอซีเอ็ม (อังกฤษ: Association for Computing Machinery: ACM) คือ สมาคมระหว่างประเทศทางด้านคอมพิวเตอร์ ก่อตั้งขึ้นในปี ค.ศ. 1947 และจัดว่าเป็นสมาคมด้านวิทยาศาสตร์และการศึกษาที่ใหญ่ที่สุดในโลก  สมาคมคอมพิวเตอร์เอซีเอ็มเป็นสมาคมวิชาชีพเกี่ยวกับไอทีโดยไม่แสวงหาผลกำไร มีสมาชิกมากกว่า 100,000 คนในปี 2011 มีสำนักงานใหญ่อยู่ที่นครนิวยอร์ก สหรัฐอเมริกา
สมาคมเปิดรับสมาชิกทั้งในรูปแบบรายบุคคลและรูปแบบกลุ่มที่มีความสนใจเฉพาะด้าน (Special Interest Group - SIG) จากแต่ละชุมชนในประเทศต่าง ๆ ทั่วโลก
กิจกรรม

สมาคมคอมพิวเตอร์เอซีเอ็ม มีหน่วยงานย่อยอยู่ถึง 171 แห่ง มีกลุ่มของผู้มีความสนใจเฉพาะ (SIGs) อยู่ 37 กลุ่ม และมีการจัดกิจกรรมในกลุ่มมากมาย นอกจากนี้ ยังมีความร่วมมือกับมหาวิทยาลัยและสถาบันระดับอุดมศึกษาอื่นๆอีกกว่า 500 แห่ง
นอกจากนี้ สมาคมยังเป็นผู้ให้การสนับสนุนรายการต่างๆระดับโลก เช่น การแข่งขันเขียนโปรแกรมคอมพิวเตอร์ระดับอุดมศึกษา (ACM ICPC) และเป็นผู้สนับสนุนการแข่งขันหมากรุกระหว่างแกรี คาสปารอฟ นักหมากรุกแชมป์โลกกับเครื่องคอมพิวเตอร์ดีปบลูของบริษัทไอบีเอ็มที่มีชื่อเสียงอีกด้วย
บริการ > สิ่งพิมพ์

สมาคมคอมพิวเตอร์เอซีเอ็ม เผยแพร่บทความวารสารวิชาการและนิตยสารภายใต้ชื่อ ACM ที่มีชื่อเสียงมากมาย เช่น
ACM XRDS
ACM Interactions
ACM Computing Surveys
ACM Computers in Entertainment
ACM Transactions on Computer Systems (TOCS)
IEEE/ACM Transactions on Computational Biology and Bioinformatics (TCBB)
ACM Transactions on Computational Logic (TOCL)
ACM Transactions on Computer-Human Interaction (TOCHI)
ACM Transactions on Database Systems (TODS)
ACM Transactions on Graphics (TOG)
ACM Transactions on Mathematical Software (TOMS)
ACM Transactions on Multimedia Computing, Communications, and Applications (TOMM)
IEEE/ACM Transactions on Networking (TON)
ACM Transactions on Programming Languages and Systems (TOPLAS)
ห้องสมุดดิจิทอล

ห้องสมุดดิจิทอลเอซีเอ็ม (ACM Digital Library) เป็นฐานข้อมูลทางด้านคอมพิวเตอร์และเทคโนโลยีสารสนเทศ จากสิ่งพิมพ์ต่อเนื่อง จดหมายข่าว และเอกสารในการประชุมวิชาการ  ที่จัดทำโดยสมาคมคอมพิวเตอร์เอซีเอ็ม ซึ่งเนื้อหาเอกสารประกอบด้วยข้อมูลที่สำคัญ เช่น รายการบรรณานุกรม สาระสังเขป article reviews และบทความฉบับเต็ม ให้ข้อมูลตั้งแต่ปี 1985-ปัจจุบัน
ดูเพิ่ม

สมาคมคอมพิวเตอร์ สถาบันวิชาชีพวิศวกรไฟฟ้าและอิเล็กทรอนิกส์ (IEEE Computer Society) ถือเป็นองค์กรที่เป็นพี่น้องกับ ACM
ซิกกราฟ
สมาคมฟุตบอลวานูอาตู

| โอเอฟซี |
| --- | --- |
ก่อตั้ง: ค.ศ. 1934
สำนักงานใหญ่: พอร์ตวิลา
สมาชิกฟีฟ่า: ค.ศ. 1988
สมาชิกโอเอฟซี: ค.ศ. 1988
ประธาน: Lambert Maltock
เว็บไซต์: http://www.vff.vu/
สมาคมฟุตบอลวานูอาตู (อังกฤษ: Vanuatu Football Federation) เป็นหน่วยงานที่ดูแลการจัดการแข่งขันฟุตบอลในประเทศวานูอาตู ก่อตั้งขึ้นในปี ค.ศ. 1934 และเข้าร่วมเป็นสมาชิกของฟีฟ่าและโอเอฟซีในปี ค.ศ. 1988 ปัจจุบันมีแลมเบิร์ต มาลตอก เป็นประธานบริหารสมาคมคนปัจจุบัน
สมาคมครูสอนดำน้ำแห่งชาติ

Non-profit training and certification agency association of scuba instructors
| --- | --- |
ชื่อย่อ: NAUI
คําขวัญ: นี่แหละคือการดำน้ำ (The Definition of Diving)
ก่อตั้ง: ค.ศ. 1960 (1960)
ประเภท: องค์กรเอกชน
สถานะตามกฎหมาย: สมาคมไม่แสวงหาผลกำไร
วัตถุประสงค์: การฝึกศึกษาและอนุญาตให้ดำน้ำลึก
สํานักงานใหญ่: 9030 Camden Field Parkway เมืองริเวอร์วิว, รัฐฟลอริดา สหรัฐ
ภูมิภาคที่รับผิดชอบ : ทั่วโลก
ผู้อำนวยการฝ่ายบริหาร: Rick Lorimor
องค์กรแม่: คณะกรรมการสมาคม
สังกัด: WRSTC
เว็บไซต์: www.naui.org
ชื่อในอดีต: The National Diving Patrol
สมาคมครูสอนดำน้ำแห่งชาติสหรัฐ (อังกฤษ: National Association of Underwater Instructors, อักษรย่อ: NAUI) เป็นองค์กรไม่แสวงหาผลกำไรเพื่อให้การฝึกศึกษาแก่นักดำน้ำและส่งเสริมกีฬาดำน้ำลึก ตั้งเมื่อ พ.ศ. 2503 โดยแอลเบิร์ต ทิลแมน และนีล เฮสส์ สมาคมฯ มีสำนักงานแห่งใหญ่ตั้งที่เมืองแทมปา รัฐฟลอริดา
สมาคมครูสอนดำน้ำแห่งชาติต่างจากสมาคมวิชาชีพครูสอนดำน้ำตรงที่สมาคมครูสอนดำน้ำมีฐานะเป็นสมาคมไม่แสวงหาผลกำไร โดยกรมสรรพากรสหรัฐได้ให้สถานะดังกล่าวไว้ ทำให้เงินที่บริจาคได้รับภาษีคืน ส่วนสมาคมวิชาชีพครูสอนดำน้ำมีฐานะเป็นบริษัทจำกัด
หลักสูตรการศึกษา

ในปี พ.ศ.2543 สมาคมครูสอนดำน้ำแห่งชาติได้พัฒนาระบบฝึกศึกษานักดำน้ำ ดังนี้
หลักสูตรการศึกษา > หลักสูตรสมัครเล่น

นักดำผิวน้ำรุ่นเยาว์
นักดำน้ำรุ่นเยาว์
นักดำน้ำขั้นกลางรุ่นเยาว์
นักดำผิวน้ำ
นักดำน้ำขั้นต้น เทียบได้กับ Open Water Diver ของสมาคมวิชาชีพครูสอนดำน้ำ และสกูบาสกูส์อินเตอร์เนชันแนล
นักดำน้ำเสริมประสบการณ์
นักดำน้ำขั้นกลาง เทียบได้กับ Advanced Open Water Diver ของสมาคมวิชาชีพครูสอนดำน้ำ และสกูบาสกูส์อินเตอร์เนชันแนล
นักดำน้ำขั้นสูง เทียบได้กับ Rescue Diver ของสมาคมวิชาชีพครูสอนดำน้ำ และ Stress and Rescue ของสกูบาสกูส์อินเตอร์เนชันแนล
หลักสูตรการศึกษา > หลักสูตรอาชีพ

ผู้ช่วยครูฝึก
ผู้สอนดำน้ำตื้น
มัคคุเทศก์ดำน้ำ
ครูผู้ฝึกสอน
ผู้ฝึกครูฝึกสอน
ผู้อำนวยการหลักสูตร
ดูเพิ่ม

สมาพันธ์กีฬาใต้น้ำโลก
สมาคมวิชาชีพครูสอนดำน้ำ
สกูบาสกูส์อินเตอร์เนชันแนล
สโมสรดำน้ำบริติช
บัตรอนุญาตดำน้ำของสมาคมครูสอนดำน้ำแห่งชาติ พ.ศ. 2528
สมัยสจวต

| สมัยสจวต |
| --- | --- |
 สมเด็จพระเจ้าเจมส์ที่ 1
ค.ศ. 1603-ค.ศ. 1714
ก่อนหน้า: สมัยเอลิซาเบธ
ตามด้วย: สมัยจาโคเบียน
กษัตริย์: สมเด็จพระเจ้าเจมส์ที่ 1 - สมเด็จพระราชินีนาถแอนน์
ประวัติศาสตร์ - ยุคสมัย - กษัตริย์
สมัยสจวต (อังกฤษ: Stuart period) เป็นสมัยของประวัติศาสตร์อังกฤษ ระหว่างปี ค.ศ. 1603 จนถึงปี ค.ศ. 1714 ตรงกับการครองราชย์ของกษัตริย์ราชวงศ์สจวต ซึ่งเป็นระยะเวลาระหว่างรัชสมัยของสมเด็จพระเจ้าเจมส์ที่ 1 หรือสมเด็จพระเจ้าเจมส์ที่ 6 แห่งสกอตแลนด์ และมาสิ้นสุดลงในรัชสมัยของสมเด็จพระราชินีนาถแอนน์เมื่อสมเด็จพระเจ้าจอร์จที่ 1แห่งราชวงศ์ฮาโนเวอร์ขึ้นครองราชย์ สมัยสจวตเป็นสมัยที่ต่อมาจากสมัยเอลิซาเบธ และตามด้วยสมัยจาโคเบียน สมัยสจวตเป็นสมัยของความขัดแย้งภายในราชอาณาจักรและศาสนา